Веса Паспалеева
Медна свирка свири

chitanka.info

Медна свирка свири:

„Тра-ра-ра-ра-ри-ри…“

Скарали се двечки

пъстри буболечки

за една лъжица

гъбена чорбица

и за две грахулки,

бобени шушулки…

Вдигали са врява

три дни и три нощи.

Бръмбарчо разправя,

че се карат още…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.